ผู้ว่าฯขอนแก่น สั่งเปิดประตูระบายน้ำ แก้ปัญหาน้ำท่วมขังในตัวจังหวัด
 ,ความคืบหน้าหลังเกิดพายุฝนตกหนักติดต่อกันหลายชั่วโมงในพื้นที่ จ.ขอนแก่น จนทำให้เกิดน้ำท่วมขังรอการระบายกว่า 2 ชั่วโมง ล่าสุด ผู้ว่าราชการจังหวัดขอนแก่นพร้อมหน่วยงานที่เกี่ยวข้องลงพื้นที่ติดตั้งเครื่องสูบน้ำ พร้อมสั่งเปิดประตูระบายน้ำเพื่อให้การระบายน้ำเป็นไปด้วยความรวดเร็วยิ่งขึ้น,เมื่อวันที่ 24 พ.ค.2562 นายสมศักดิ์ จังตระกุล ผู้ว่าราชการจังหวัดขอนแก่น พร้อมด้วยหน่วยงานที่เกี่ยวข้องลงพื้นที่ตั้งเครื่องสูบน้ำบริเวณหน้าโรงเรียนคนตาบอด ต.บ้านเป็ด อ.เมือง จ.ขอนแก่น ภายหลังจากเกิดพายุฝนตกหนักในหลายพื้นที่ของจังหวัดขอนแก่น โดยเฉพาะในพื้นที่ 2 ตำบล คือ ต.ในเมือง และ ต.บ้านเป็ด ซึ่งเป็นจุดเส้นทางน้ำไหลผ่านไปลงตามห้วย หนอง คลอง บึงต่างๆ เกิดน้ำท่วมฉับพลันบนถนนสายหลักและสายรอง ทั้ง ถ.มิตรภาพ ถ.เหล่านาดี ถ.ศรีจันทร์ ถ.มะลิวัลย์ ถ.บ้านกอก และ ถ.สายรองอีกหลายสายในเขตติดต่อกัน,ส่งผลให้น้ำท่วมถนนฉับพลันประมาณ 30-50 ซม. เอ่อล้นไหลข้ามฟุตปาทเข้าบ้านเรือนประชาชนและร้านค้าที่อยู่ริมถนนหลายหลัง รวมทั้งรถเล็กทั้งรถจักรยานยนต์ รถเก๋ง ถูกน้ำไหลเข้าท่อไอเสียรถ ทำให้รถดับกลางถนนหลายคัน ซึ่งใช้เวลาประมาณ 2 ชั่วโมงจึงสามารถระบายน้ำกลับสู่ภาวะปกติได้พร้อมกันนี้ทางเจ้าหน้าที่จากเทศบาลตำบลบ้านเป็ดยังได้ทำการเปิดปากท่อระบายน้ำจุดประตูน้ำบึงหนองโคตร เพื่อระบายน้ำที่ท่วมผิวถนนให้เกิดการระบายได้รวดเร็วยิ่งขึ้นหากเกิดฝนตกหนักเหมือนเมื่อวานที่ผ่านมา,ผู้ว่าราชการจังหวัดขอนแก่น กล่าวว่า จากฝนตกเมื่อคืนที่ผ่านมาประมาณเกือบ 2 ชั่วโมง ทางจังหวัดได้มองเห็นปัญหาหลังจากได้ดำเนินการรับมือปัญหาน้ำท่วมซ้ำซากมาก่อนหน้านี้ ทั้งการขุดลอกคลอง ขุดลอกท่อระบายน้ำเพื่อกำจัดขยะที่อุดตันท่อระบายน้ำ เพื่อเปิดทางให้น้ำสามารถไหลผ่านไปได้อย่างสะดวก ซึ่งจากเหตุการณ์ฝนตกเมื่อวานที่ผ่านมาถือว่าเป็นการทดสอบระบบที่ทางจังหวัดขอนแก่น และหน่วยงานที่เกี่ยวข้องได้ร่วมกันวางแผนรับมือน้ำท่วมมาก่อนหน้านี้ โดยทางเจ้าหน้าที่ได้พบปัญหาบางประการจากการเหตุการณ์ดังกล่าว ในวันนี้จึงได้นำเครื่องสูบน้ำไปติดตั้งยังบริเวณหน้าโรงเรียนคนตาบอด ซึ่งเป็นจุดที่มีการท่วมขังซ้ำซาก ให้มวลน้ำระบายลงสู่บึงหนองโคตรได้รวดเร็วยิ่งขึ้น ซึ่งบึงหนองโคตรนี้จะเป็นบึงที่รองรับน้ำจากทางสนามบินขอนแก่น ไหลลงมาผ่านหน้าค่ายสีหราชเดโชชัย (ค่าย ร.8) ก่อนจะไหลผ่านตามเส้นทางน้ำมาสู่บึงหนองโคตร ,พร้อมกันนี้ยังได้ทำการเปิดปากประตูระบายน้ำในจุดต่างๆ เพิ่มขึ้น เพื่อให้การระบายของน้ำเป็นไปได้อย่างรวดเร็วยิ่งขึ้น โดยได้ทำการประสานหน่วยงานที่เกี่ยวข้องในการดูแลประตูน้ำต่างๆ ทำการเปิดปากท่อเพื่อให้การระบายของน้ำไหลไปได้เรื่อยๆ โดยเฉพาะเส้นทางน้ำที่จะไหลเข้าสู่บึงหนองโคตร บึงแก่นนคร และบึงทุ่งสร้าง ซึ่งเป็นบึงหลักขนาดใหญ่ในการรองรับน้ำในพื้นที่จังหวัดขอนแก่น และเพื่อไม่ให้น้ำเข้าท่วมในพื้นที่เศรษฐกิจเมืองต่อไป.
ผู้ว่าราชการจังหวัดขอนแก่น พร้อมหน่วยงานที่เกี่ยวข้อง ลงพื้นที่ติดตั้งเครื่องสูบน้ำ พร้อมสั่งเปิดประตูระบายน้ำเพื่อให้การระบายน้ำเป็นไปด้วยความรวดเร็วยิ่งขึ้น หลังฝนตกหนักมีน้ำท่วมขัง
ขอนแก่น,ฝนตกหนัก,น้ำท่วม,น้ำรอการระบาย,สมศักดิ์ จังตระกุล,บึงหนองโคตร,ข่าวทั่วไป